
Hvala Bogu, Koji je Zemlju ukrasio učenim ljudima 


a sam Emrah. kao što je Nebo okitio zvijezdama. 
Toliko volim Prusac da sam svoje ždrijebe 


Hasan Kjafija Pruščak 
nazvao Pruskom. Sa njim ću te provesti 
Pruscem kroz vrijeme i prostor. 
Nadam se da ću biti ugodan vodič. 
Znam da je Prusac takav da je drag svakome ko je 
dobronamjeran. 
Namjera mi je da — kad zatvoriš ovu knjigu — 
znadneš mnogo više o Pruscu. | da ga i ti zavoliš. 


udesno pet kilometara, dođe se u Prusac. 

Prusac je nekad bio grad, a danas nije selo. Ni selo, ni grad. 
Prusac ima dugu, burnu i značajnu prošlost. Očuvani su dokazi i iz 
prahistorije — od starinskih majdana i talionica bakra i. gvožđa do 
priča o kopanju i ispiranju zlata. Zna se da je naselje nastalo dok 
_ su Rimskom imperijom vladali Germanik i Tiberije. Nazivano je Ka- 
stel Bianko, Terra Bianka, Fortezza Bianka, Prusac, =— 
Akhisar, Biograd. 
Sva imena su poticala od tvrđave. Ona se isticala u krajoliku. 
Rušena je i podizana, stoljećima se bijeleći na pozadini 
zimzelene šume. 


K ad se sa puta između Donjeg Vakufa i Bugojna skrene 


Najpoznatiji su nazivi: Prusac (kako je prvi put spomenut 29. jula 1478.), Biograd (1503.) i Akhisar 
(s turskim dolaskom, 1463. godine). 
Sva tri imena lijepo pristaju. Prusac znači: brijeg na uzvisini ili visoravan. Akhisar je turski naziv za bijeli grad, bijelu tvrđavu, 
a tvrđave su nazivane i gradinama ili gradovima. Ime Biograd svjedoči da je Bosna davno imala svoj bijeli grad. 
Pruščani su najviše voljeli ime Akhisar. 1, kad bi im voće dobro rodilo i oni ga dogonili u sepetima na konjima na pijacu 
u susjedne gradove, ponosno su govorili: 
— Mi smo iz Akhisara! 
Kad bi voće bilo slabije, zadirkivali su ih: 
— Odakle ste vi? 
— Iz Prusca! — odgovarali su smrknuto. 


Ld rusac je muzej pod otvorenim nebom. Ostale su razne građevine ili njihovi ostaci, a i mnoge priče o tome. 

najvišoj tački Prusca. To je najneobičniji bunar. Nije kopano u dubinu 
da bi se naišlo na vodu, nego je voda u njega dovedena! Ne zna se 
odakle, ni kako. Najčešće se spominje xprincip spojenih sudova;. O tome se 
uči u višim razredima, a to su poznavali prastari graditelji koji u školi. nisu 
imali fiziku. 
Staru tvrđavu je dokrajčio zub vremena. Odavno su to samo ostaci ruševina. 
Ja, ipak, mislim da je ona samo utonula u travu. 
Mene posebno privlači dio zidine od koje je vjetar načinio nešto što me 
podsjeća na ogrizak jabuke. 
Ali, nikad nije presušio dotok vode u bunar. 


Ld ruska najradije napajam vodom iz bunara na Starom gradu. On je na 

Ona je lijepa i očuvana. Lijepa je i zato što ima dvostruki krov. Sačuvan 
je i satni mehanizam. Ali, nekad izvađen, nije vraćen u Sahat-kulu. 
Volio bih, kad narastem, postaviti sahat gdje mu je mjesto, a da Sahat-kulu 
osvijetlim reflektorima. Tako će se, u svako doba i dana i noći i iz svakoga 
dijela Prusca, moći vidjeti koliko je sati. | čuti kako otkucava Vrijeme. 
Ovaj sahat vrijeme mjeri neuobičajeno. Dan počinje i završava se u prvi 

sumrak, odnosno u akšam. Tada su kazaljke poklopljene na broju 12, 
kao kad je ponoć po zapadnom računanju vremena. Ovakvo odbrojavanje 
vremena se naziva ala turke. 

Mjerili smo Sahat-kulu sa učiteljem: visoka je 15 metara. 


I ako na njoj nema sata, često zagledam ka Sahat-kuli ispod starih zidina. 


Prusački historičar Husein Čepalo priča da je, prije više od 

300 godina, u Pruscu bilo 13 gradskih četvrti ili mahala i u svakoj 
po džamija. Samo se jedno ime nije očuvalo do danas. Tako ja znam 
nabrojati nazive 12 sadašnjih mahala: Gečeta, Tepedžik, Podgrađe, 
Čaršija, Hamzakadića mahala, poznata i kao Varoš i Karanfil-mahala, 
Musala, Ulica, Brdo, $rt, Urija, Rika. 


N amo gradovi imaju sahat-kule. Prusac je bio pravi i važan grad. 

a drugom kraju Prusca je očuvano je šehidsko mezarje iz Fethovog, 

LU sultan-Fatihovog vremena, ispod brdašceta koje je narod prozvao — Majmun. Pra- 
vo ime se, vremenom, izokrenulo, a ono je — Maje-Mun. To znači — 

Sokolovo brdo i podsjeća na sokolove i čuvene sokolare. 

Zna se da je Božiji poslanik Sulejman, a. s., znao govor ptica, a Već se zaboravlja da je 

u Bosni stoljećima njegovano sokolarstvo. Da bi lovili pomoću sokolova, sokolari su se s 

njima sporazumijevali, a da bi to mogli — razumijevali su njihov cgovoro. 

Ostalo je sjećanje da su prusački sokolari lovili zečeve dolinom rijeke Prense. 

Sokolara odavno nema u Pruscu. Kažu da su posljednji bili početkom prošloga stoljeća. 

A sokolovi? | sad ih ima na nebu iznad Prusca. Naučio sam ih razlikovati od orlova i jastrebova. 


su, gađajući iz daljine, rušili bijele bedeme tvrđave. Još više su na meti 

bile džamije. Najviše ih je srušeno u posljednjem ratu. 
Dosad smo obnovili pet, a dugo se priprema obnavljanje najveće, Handanagine džamije. 
Moj babo Sakib-efendija Began je imam Gradske džamije. Ona je smještena ispod 
Starog grada. Ja idem u mekteb u ovu džamiju. 
U džamiji se čuvaju tri keramičke levhe. Kažu da takvih nigdje nema i da im je 
vrijednost neprocjenjiva. Na jednoj je naslikana Ćaba, na drugoj — Poslanikova, a. s., 
džamija u Medini, a na trećoj je krasnopisom ispisana Bismilla i La ilahe illellah. 


Ld rusac je — tako kažu oni koji znaju šta to znači — bio trn u oku neprijatelja. Oni 


Ima 45 mezarja iz raznih vremena. 

Jedno mezarje se zove Šehitluci. Ono je znak o davnim gazijama koji su postali šehidi 
braneći slobodu Bosne. 
I najnovije prusačko greblje je šehidsko. Iz posljednje naše borbe za mir. Za našu slobodu je život 
dalo više od 40 Pruščana. 
Cijela donjovakufska općina je bila osvojena 1992. godine, a Donji Vakuf je prozvan Srbobranom. 
Samo Prusac nisu mogli zauzeti, iako su ga neprijatelji opkolili i teško oružje načičkali na brdima. 
Uz hrabrost branilaca, pomoglo nam je i to što Prusac ima oblik polumjeseca. Neki kažu da je sličan 
potkovici. Znam da to nema veze sa srećom, ali su jednom borci Armije BiH propustili neprijatelje 
na mjestu gdje je xpotkovica? otvorena. Niko se od njih nije vratio... 


0 prošlosti Prusca bolje od mene kazuju očuvani kameni biljezi — stećci, nišani, turbeta. 


rusac je bio i ostao poznat po mnogim građevinama. Posebno su značajne one koje je podigao 

Ld znameniti Hasan Kjafija Pruščak. Svako dijete u Pruscu zna da je njegovom zaslugom Akhisar postao 
duhovno, kulturno i znanstveno središte Bosne. Ovdje je osnovao znanstveno-kulturni centar 

€Nev Abado. Sagradio je džamiju, medresu, mekteb, han, hamam, tekiju, obnovio Ajvaz-Dedin vodovod 
i sultan-Bajazidovu džamiju, podigao turbe Ajvaz-Dedi i osmislio Ajvatovicu kao dovište. 
Dao je da se izgradi put od njegove kuće u Starome gradu do Srta, da — odlazeći u medresu — ne bi prolazio 
čaršijom i ometao dućandžije, jer su oni prekidali svoje poslove da bi mu, kad naiđe, izrazili poštovanje. 
Njegova medresa je godinama davala nadaleko poznate alime. 
Zahvalni Pruščani su Kjafiji podigli turbe. Postoji titula čuvara ovoga turbeta. Moj babo je sada turbetar! 


ema boljeg vodiča od razuma, čuvara od pravde, mača od 
LU istine, niti bolje pomoći od iskrenosti,. 


Ovo nisam ja smislio. To je napisao Hasan Kjafija Pruščak. 


Rođen je u Pruscu 1544. godine. Stekao je najviše obrazovanje od 


najboljih učenjaka u Turskom carstvu, pa se vratio u rodni grad i 
u njemu živio do 16. dana ramazana 1024. godine 

po Hidžri (1615. godina). 

Kjafija je najpoznatija ličnost Bosne na prijelazu iz 16. u 17. 
stoljeće. Napisao je 13 knjiga iz raznih stručnih oblasti. 

One su izučavane i još se izučavaju na poznatim 

univerzitetima u svijetu. 


Prije više od 400 godina je zapisao i ovo: 
cNajvrjednije zakopano blago je ljubav u srcima ljudi, 


aStrpljenje je oružje pobjedes, 

cJunak je prijatelj i svome neprijatelju, a kukavica je mrzak i 
svojoj majci, i; 

cPovući se na vrijeme je bolje nego istrajavati u nevrijemen, 
aNajveća je pogreška zaratiti protiv onoga koji traži mir, 
aHvala Allahu Koji je Zemlju ukrasio učenim ljudima kao što je 
Nebo okitio zvijezdama, 

aMoć vladara je u pravdin, 

aKad ološ zagospodari — plemeniti propadaju, kad se mali 
uzdigne — veliki biva ponižen, kad pokvarenjaci zavladaju — 
najčestitiji propadaju, 

cNajbolji je vladar onaj koji sjedi u društvu s učenjacima, 

a najgori učenjak je koji sjedi u društvu sa vladarima, 
cPametan čovjek u ratu više vrijedi od hiljadu konjanika; 
čitavoj vojsci slomi leđa jednom pametnom idejoma, 

aRat je lukavstvom. 

Bosanski jezik je pisao arapskim pismom. U školi učimo da 

se to naziva alhamijado-književnost. 


živjeli Dobri Bošnjani. 

I da je sultan Mehmed Fatih u Bosnu sa sobom doveo 40 velikih učenjaka. Oni su podučavali vjeri Dobre Bošnjane koji su 
primili islam. Ostalo je da se pripovijeda da je sultan svih sultana odabrao da Ajvaz-Dedu ostavi u Pruscu. " | 
Kažu da je pravilno reći: Uvejz-Dede. 
U mektebu učimo da je čistoća pola vjere, a ovaj kraj na uzvisini je bio bezvodan. Zato je Ajvaz-Dedo naumio dovesti vodu u tomrucima (tre- 
šnjevim cijevima) sa vrela Ajvatovice, udaljenog od Prusca 6.000 dobrih koraka. Ali, ispriječila mu se duga i visoka stijena. Nije odustajao i 
molio je Allaha, dž. š., za pomoć. Pred stijenu je dolazio 40 puta i tu klanjao rani sabah, pa učio dove. Sedmoga ponedjeljka iza Jurjeva je 
bilo četrdeseto jutro. Tada je, klanjajući, zaspao. Usnio je da su dva bijela ovna rogovima udarili u stijenu i da se ona rastavila. 
Kad se Ajvaz-Dedo probudio, ugledao je — pukotinu. Kroz nju je proveo tomruke s vodom. Tako je nastao jedan od najstarijih vodovoda u Evropi. 


Ld rije se o tome smjelo razgovarati samo na sijelima, a sada piše i u udžbenicima — da su, do dolaska Turaka u Bosnu, i ovdje 


Mlahova sjena "9 zemlji | 
Pebhbmed La \ 

dana, okupljaju Bošnjaci na Ajvatovici. Prije je to bilo sedmoga ponedjeljka po Jurjevu (druga polovica juna), a 
sada se odabere prva nedjelja koja poslije toga dođe. 
Brojano je, pa se uvijek zabroji, jer se ne može izbrojiti koliko svijeta dođe. Budu desetine i desetine hiljada vjernika 
iz svih krajeva Bosne, a dolaze Bošnjaci i iz čitavoga svijeta. Mnogi dođu dan ranije. | sve ih lijepo primimo. 
U našoj kući konači i po pedesetero, a nama, ukućanima, ne smeta što prespavamo i u mutvaku ili pod trešnjom. 
Stotinama godina dolaze i konjanici s bajracima i na okićenim konjima. 
Okupljalište je u Pruscu, ispred Handanagine džamije. Odatle se, putem kroz raspuknutu stijenu, odlazi na Ajvatovicu. 
Zajednički se uči dova i klanja podne-namaz. ' 
To je najveće bošnjačko okupljalište. Zato je narod Prusac prozvao aMalom Ćaboms. 
Ne samo u Prusac, četnici nikad nisu ušli ni na prostor Ajvaz-Dedinog dovišta na Šuljagi. 


N adaleko se raščulo o ovoj moći Božijeg davanja. Narod je nahrupio i iz daljine. Otada se, pa sve do današnjih 


Zg (še nego i dolaženju naroda u Prusac na cDane Ajvatovice,, radujem se 

ramazanu. U Pruscu je uvijek lijepo, ali je najljepše uz ramazan. Svako 
vrijeme je imalo svoje naročite ramazanske draži. Tako je, dok je moj did 

bio živ, kraj posta označavan pucnjem iz topa. To je bio poseban top i 
o njemu se brinuo tobdžija. ce 
Nekad su Pruscem hodili bubnjari i, udaranjem u bubanj, budili narod na sehur 
(prije bi se tome reklo — na ručak). Pričaju nam da su ljeti — kad su duge noći, 
pa se imaju kad naspavati — djeca rano ustajala i s veseljem pratili bubnjare. 
lako su na munarama odavno zvučnici, pa cijelim Pruscem odjekuje ezan, nije 
prekinut običaj da se djeca. iskupljaju na nekom uzvišenju ili na ćošku sokaka. 
Odatle virkamo na najbližu munaru i čekamo kad će se kandilji upaliti. 
Kad sinu sijalice, rastrčimo se kućama, iz petnih žila vičući: 
— Akšam! 
— Akšam uči! 
— Akšam uči, svako svojoj kući! 


olahko privodim kraju ovu našu šetnju Pruscem. 
PE je ovo lijepo je, zar ne?! 

Ali, ni u slikovnicama ne treba biti sve uljepšano. 
Naš učitelj kaže da je Prusac najviše nazadovao u vrijeme csocijalističke obnove 
i izgradnjes, kad je i izgubio gradski sjaj, te da je, s izgradnjom ceste Donji Vakuf — 
Bugojno — Kupres i ukidanjem željezničke pruge, Prusac namjerno ostavljen postrani. 
Ja se ne razumijem u politiku i ne razumijem zašto je Prusac spao na aniske granen. 
Prusac je dugo čekao baš ovo, sadašnje vrijeme, u kome bi mu sve trebalo biti nadoknađeno. 
Ama, meni se čini da se Bosna | Bošnjaci Prusca sjete samo povodom eDana Ajvatovicen. 
Potom se za čitavu godinu zaboravi na Prusac. Tako je Prusac i sada, nakon što je minulo 
mnogo godina od posljednjega rata, najrazrušenije mjesto u Bosni i Hercegovini. 
Prusac to nije zaslužio, a ni čuvanje sjećanja na Ajvatovicu. 


ije Prusac samo ruševina... 
N Sta se bijeli u Pruscu zelenom? 
I" je snijeg il' su labudovi? 


Da je snijeg, već bio okupnio, 

Labudovi, već bi odletjeli. 

Nego se to, usred Prusca, zabijeljelo poput velikoga čadora kakav je ovdje razapet sultanu 
Mehmedu Fatihu, sa kojim je stigao Ajvaz-Dedo. | bijeli se kao što se stoljećima bijeljel 
tvrđava nad Pruscem, bosanskom bijelim gradom Biogradom, zvanim i Akhisar. 

To se bijeli, sav od mermera, novi dom nazvan cHasan Kjafija Pruščako. U toj zgradi je i mo- 
ja škola. | ambulanta. | sala za priredbe. Prostorije za muzej. Kancelarija Mjesne 

zajednice. Spavaonice za musafire. 

To je pravi centar novoga Prusca! 


Dođi i slobodno dopiši ono što sam ja ispustio. 
Bujrum u Prusac! 
Aha-ha... Da ne zaboravim: moj Prusko umišlja da nije samo 
ždrijebe, da je konjčić, a da ja mogu biti pravi konjanik! 
Spremamo se u pohode Ajvatovici! 


a ne oduljim. Neka bude ovoliko o Pruscu. 
D Drago će mi biti ako sam bio dobar vodič. 


